Finn Myrstad

Finn Jürgen Lützow-Holm Myrstad (født 4. april 1981 i Florø) var leder i Europeisk Ungdom fra 2005 til 2007. 

 Utdannelse og karriere 
Han tok artium ved Oslo katedralskole i 2001 og er utdannet bachelor i statsvitenskap ved Universitetet i Oslo.

I 2007 arbeidet han i Europapolitisk avdeling i Utenriksdepartementet, deretter (2007–2008) tok han en mastergrad i europeisk politikk ved London School of Economics and Political Science. I perioden 2008–2011 var han blant annet nestleder for Brusselkontoret AS, et brusselbasert konsulentselskap med spesialkompetanse på forholdet mellom Norge, EU og EØS. Han avsluttet sin tid i Brussel som spesialrådgiver for Statnetts kontor i Brussel.

Han har også vært aktiv i CISV, NorMUN og Det europeiske ungdomsparlamentet (EUP). Myrstad har vært ungdomsdelegatTidligere ungdomsdelegater , lnu.no til FNs generalforsamling og FNs bosetningsprogram (Habitat).

Myrstad er fagdirektør for digitale tjenester i Forbrukerrådet. Han leder også digitalkomiteen i det transatlantiske forbrukernettverket (TACD).

 Referanser 

Kategori:Alumni fra London School of Economics
Kategori:Norske foreningspersoner
Kategori:Personer fra Flora kommune
Kategori:Ledere for Europeisk Ungdom